
Предстои ми развод със съпруга ми,защото предпочита да е с любовницата си.Имаме дете с увреждане и поради тази причина смятам,че няма да е добре да се среща с любовницата.Какво се прави за пълни права над детето?Семейното ни жилище е дарение на съпругът ми,като майка му е жива,но не живеят там.Има ли възможност с детето да живеем в жилището(като баща му и баба му живеят в къщата където са сега)?  

Каква издръжка мога да получавам?Може ли да се изискват допълнителни средства от бащата за допълнителните занимания на детето(като логопед,рехабилитация и т.н.)?  

Благодаря.


 

След раздяла със съпруга ми,мога ли да огранича контактите на детето с любовницата му?
======================================================================================

 

За ограничаване или лишаване от родителски права се изискват сериозни провинения от страна на съпруга Ви към детето или тотална незаинтересованост, отказ да се среща с него, да предоставя издръжка и пр.  

В бракоразводното дело следва да бъдете представлявана от адвокат, който да състави исковата молба, в която да се изиска размер на издръжката според специалните потребности на детето, което следва да се установи с писмени доказателства. Минималната издръжка е в размер – 1/4 от 610 лв.  

В същата искова молба можете да поискате и да Ви бъде предоставено правото да живеете с детето в семейното жилище, което е собственост на бабата до навършване на 18 годишна възраст на детето. 


За допълнителна информация можете да се свържете с мен.


Поздрави,  

адв. Николина Митова  

0898 303092


